apā́ṃ phénena námuceḥ śíra indródavartayaḥ víśvā́ yád ájaya spŕ̥̄dha íti pā́pmā́ vaí námuciḥ pā́pmā́naṃ vā́vá tád dviṣántaṃ bhrā́tṛvyaṁ hatvèndriyáṃ vīryàm asyā́vṛṅkta sá yó bhrā́tṛvyavā́nt syā́t sá sautrā́maṇyā́ yajeta pā́pmā́nam evá tád dviṣántaṃ bhrā́tṛvyaṁ hatvèndriyáṃ vīryàm asya vṛṅkte tásya śīrṣā́ṃś chinné loihtamiśráḥ sómo 'tiṣṭhat tásmā́d abībhatsanta tá etád ándhasor vipā́nam apaśyant sómo rā́jā́mŕ̥̄taṁ sutá íti ténainaṁ svadayitvā̀tmánn adadhata